**Урок беларускай мовы ў 11 класе (павышаны ўзровень)**

**Складаныя сказы з рознымі відамі сувязі”**

**Мэта:** 1. Замацаваць і абагуліць атрыманыя веды пра складаныя сказы, вучыць вызначаць сэнсавыя адносіны паміж часткамі ў сказах камбінаванай будовы, сродкі сінтаксічнай сувязі, будаваць гарызантальныя і вертыкальныя схемы, перабудоўваць простыя сказы ў складаныя, вызначаць стылістычную ролю такіх сказаў у тэкстах розных стыляў.
2. Развіваць вусную і пісьмовую культуру мовы, уменне логіка-сэнсавага члянення складанага сказа, садзейнічаць развіццю ўмення зносін. Развіваць самастойнасць, прагу пазнання новага праз самакантроль і самааналіз; выхоўваць працавітасць, настойлівасць у дасягненні пастаўленай мэты.
Ствараць умовы для развіцця ў вучняў умення структурыраваць інфармацыю, выдзяляць галоўнае ў пазнавальным аб’екце; стварыць умовы для развіцця ў вучняў навыкаў працы ў часе.
3. Выхоўваць павагу да мінулага і сучаснага беларускай зямлі, яе гістарычных асоб, выхоўваць патрыятычныя пачуцці, садзейнічаць развіццю гуманізму, дабрыні.

**Ход урока**

**І**. **Арганізацыйны этап**
**ІІ. Наст.**
Запішыце сказ, пабудуйце яго схему
*¹Павольна ўзыходзіла сонца, ²пачынаўся новы дзень, ³каб прынесці любоў і дабрыню, радасць пазнання і ўдачу.*
- Які гэта сказ па будове? *(Складаны сказ камбінаванай будовы з рознымі відамі сувязі)*
- Колькі сказаў умяшчае? *(Тры сказы)*
- Як звязваюцца сказы? *(Інтанацыяй і злучнікам)*
- Якія сэнсавыя адносіны? *(Адначасовасці і мэтавыя)*
- Якія знакі прыпынку ставяцца ў складаных сказах з рознымі спосабамі сувязі частак? *(Такія ж, што і ў сладаназлучаных, складаназалежных і бяззлучнікавых сказах)*
- Зверце, ці правільна вы пабудавалі схему сказа
¹ [ ], ² [ ], (*каб*… ) )

* Давайце паспрабуем сфармуляваць **задачы** нашага ўрока:
1. удасканальваць веды пра будову сказаў з рознымі відамі сувязі;
2. замацоўваць навыкі правільнай расстаноўкі знакаў прыпынку ў сказах такой будовы;
3. правільна вызначаць сэнсавыя адносіны паміж часткамі ў сказах з рознымі відамі сувязі

**Картка №1**

**Дыягнастычны тэст**
*Адзначце нумары складаных сказаў з рознымі відамі сувязі частак, пабудуйце схемы.*

1. Нямала навальніц бачыла ліпа, і не адзін раз перуны білі яе ў верхавіну, але яна ўсё вытрымала.
2. Паходня трымаў у руках тэлеграму, і хлапчук, што прынёс яе, бачыў, як загарэліся ў старшыні вочы.
3. Шлях цяжкіх мук прайшоў Даніла, канца ж таму шляху няма.
4. Падпалкоўнік ведаў, што барацьба за той бераг будзе цяжкай: немцы зробяць усё, каб затрымаць наша наступленне.
5. Я павесялеў, калі ўбачыў, што палітрук таксама не курыць.

**Самаправерка**
2. [ ], і [наз. (што ) дз.], (як...).

4. [ ], (што ) : [ ], (каб...).



а) вызначаем сродкі сувязі і сэнсавыя адносіны паміж простымі сказамі ў складзе сказаў камбінаванай будовы.
б) растлумачваем правапіс слоў з падкрэсленымі арфаграмамі.

**ІІІ. Праца над эпіграфам**
Н-к: У якасці эпіграфа я ўзяла словы К. Чорнага “Няхай жыве ўсясветная дбайнасць пра чалавека, і чорнае пракляцце таму, хто паліць і разбурае”.

* Як вы разумееце сэнс гэтага выказвання, што абазначае слова “дбайнасць”? *(Турбота, хваляванне)*
* Растлумачце будову сказа. *(Складаны сказ з рознымі відамі сувязі. Першая і другая частка звязаны злучальнай сувяззю, другая і трэцяя – падпарадкавальнай.)*
* Як вы думаеце, чаму я ўзяла гэтыя радкі К. Чорнага? *(Прыбліжаецца 70-я гадавіна абароны Магілёва)*
* Сёння на ўроку мы будзем разглядаць лінгвістычныя з’явы на мясцовым матэрыяле, звязаным з адлюстраваннем падзей першых месяцаў вайны.

**Работа з тэкстамі**

**Картка №2**
**Прачытайце верш, раскажыце аб будове сказаў, вызначце стыль.**
**БУЙНІЦКАЕ ПОЛЕ**
*Зямля палымнела жытнёва, Святлеюць над полем бярозы*
*Апаленая вайной, За хмаркі нябёснай бялей.*
*За ўсходняй сцяной Магілёва У возера “Матчыны слёзы”*
*Само поле стала сцяной. Углядаюцца дрэвы з алей.*

*Захопніку ў цэнтры Еўропы Буйніцкае поле! З табою*
*Змагло яно безданню стаць, Нясём сваю квецень вясне,*
*Траншэі свае і акопы Каб толькі цябе полем бою*
*Амаль цэлы месяц трымаць Не бачыць нам болей у сне!*

 *Пятро Прыходзька*

**Картка №3**
**Выпісаць з тэксту сказ камбінаванай будовы, вызначыць сэнсавыя адносіны паміж часткамі, лічбы замяніць словамі.**
 Абарона Магілёва праводзілася часцямі 61-га стралковага корпуса 13-ай арміі Заходняга фронту, якім кіраваў генерал Бакунін, і народнымі апалчэнцамі.
 На абарончых работах вакол горада з 26 чэрвеня па 10 ліпеня штодзённа працавала 30-40 тысяч граждан і жыхароў вёсак, якія спяшаліся на падмогу з навакольных вёсак, і таму за кароткі тэрмін быў выкапаны проціватанкавы роў на 25 кіламетраў. Утварыліся атрады народнага апалчэння – ужо 10 ліпеня ў іх налічвалася да 12 тысяч жыхароў. Гэтыя атрады аказвалі вялікую дапамогу дзеючай арміі.

**Картка №4** (Работа па варыянтах) Перакласці тэксты на беларускую мову, вызначыць стыль, выпісаць сказы, якія адпавядаюць схемам:
[, (які ) ], (што… ), - і [ ]; (калі… ), (якім… ), [ ]: [ ]

**Варыянт І**
 Батальон, сформированный из сотрудников Могилёвского областного управления, Могилёвского и Бобруйского городских, Могилёвского районного отделов, курсантов и преподавателей Минской и Гродненской школ милиции поклялся, што будет защищать город на Днепре до последней капли крови, **-** и солдаты в синих шинелях сдержали своё слово. Их подвиг – это пример массового героизма. Из 250 в живых осталось лишь 19.

**Варыянт ІІ**
 Наверно, бой вообще трудно описать близко к истине. Если бы в гуще боя вдруг появился какой-то неуязвимый человек, способный спокойно наблюдать всё, что вокруг него делается, наверно, только он смог бы написать потом всё близко к истине. А когда вспоминаешь, каким ты был и что делал в бою, сам себе не веришь: неужели всё это так и было с тобой? (К. Симонов)

**Картка №5**

**Утварыць сказы з рознымі відамі сувязі па пачатку:**

1. Народ жыве, пакуль жыве яго памяць…
2. Будучыня нашай Радзімы залежыць ад нас…
**ІV. Абагульненне.** Што занатавалі ў табліцы? Што новага даведаліся на ўроку?
**V. Д/з** §19, пр.195